Pèrdua auditiva de diferent grau que, encara que se'n facin correccions auditives, afecta el processament de la informació lingüística i el desenvolupament de la comunicació, el llenguatge i la parla.
Tenir una pèrdua auditiva no suposa només sentir-hi menys ja que afecta a la quantitat del so però també a la qualitat.
Pot comportar problemes per sentir la veu baixa i algunes consonants.
Pot comportar pèrdua d'informació i de la discriminació de paraules en converses.
Pot comportar que no se senti la parla i es percebi només vibració.
Afecta l'adquisició de la parla i/o el llenguatge i, per tant, afecta adversament el rendiment escolar.
Absència total de percepció del so
El Departament d'Ensenyament, d'acord amb el que ofereix a les famílies la possibilitat d'escollir lliurement l'escolarització en la modalitat oral o bilingüe dels seus fills/es un cop haver estat degudament informades d'ambdues opcions.
Modalitat educativa bilingüe: Coexisteixen la llengua de signes catalana (LSC), com a matèria d'estudi i llengua vehicular en la comunicació i l'accés al currículum escolar, i les llengües orals i escrites oficials, que també són objecte d'aprenentatge.
Modalitat educativa oral: Treballa en l'aprenentatge i desenvolupament exclusiu de la llengua oral parlada i escrita (català i castellà).
Durant tota l'escolarització, obligatòria i postobligatòria, en qualsevol dels dos tipus de modalitat, l'alumnat amb discapacitat auditiva rep el suport específic dels professionals que corresponeguin i d'acord amb les necessitats de la modalitat escollida i el tipus d'escolarització: MALL logopedes, psicopedagogs, audioprotetistes i intèrprets en llengua de signes.
"Els serveis públics educatius garanteixen la informació a les mares, els pares o els tutors d'infants sords i sordcecs sobre les modalitats educatives disponibles per a llur escolarització, perquè puguin escollir lliurement entre la modalitat educativa oral, en què la llengua oral és la llengua vehicular, o la modalitat educativa bilingüe, en què la llengua de signes catalana és la llengua vehicular, juntament amb l'aprenentatge de les llengües oficials a Catalunya" Llei 17/2017 de la llengua de signes catalana.
L'alumnat pot ser escolaritzat en qualsevol centre ordinari i a banda del suport del professional del CREDA en quan a la valoració psicopedagògica, l'atenció directa i l'assessorament al centre i a la família, el centre oferirà el suport específic que es requereixi per a facilitar-li l'accés al currículum.
Aquest suport pot ser un Mestre d'Audició i Llenguatge o qualsevol professional en l'atenció a la diversitat (mestre d'educació especial, orientador...).
En el cas d'haver escollit la modalitat bilingüe es compta amb professionals coneixedors de la llengua de signes que es designen específicament si el centre no compta amb el recurs.
El Departament d'Ensenyament ofereix suports específics entorn a les dificultats greus de comunicació i llenguatge que els alumnes poden manifestar degudes a la seva discapacitat auditiva.
És un servei específic de suport als centres educatius en l'adequació a les necessitats especials de l'alumnat amb greus dificultats d'audició, llenguatge i/o comunicació que interfereixen en el seu desenvolupament personal, social i curricular.
La seva intervenció es concreta en tres grans àmbits: alumnat i famílies; centres i professorat; zona educativa.
Actualment hi ha 10 CREDA, cadascun amb una zona d'actuació àmplia, generalment coincideix amb un Servei Territorial.
- Infants i joves amb sordesa i llurs famílies.
- Alumnat amb greus trastorns del llenguatge i/o la comunicació i llurs famílies.
- Centres i professorat de l'alumnat amb greus dificultats d'audició, llenguatge i/o comunicació.
- Mestres especialistes en audició i llenguatge (MALL) de la zona educativa de l'alumnat amb greus dificultats d'audició i/o llenguatge.
Els alumnes que reben suport del CREDA són derivats per l'equip d'assessorament psicopedagògic (EAP).
El infants de 0 a 3 anys amb diagnòstic de sordesa poden accedir directament al CREDA a petició de la família, el CDIAP o l'EAP.
Els centres de primària o secundària amb projectes específics de suport a l'audició i el llenguatge inclouen de forma específica el treball per al desenvolupament i assoliment dels aprenentatges de l'alumnat amb discapacitat auditiva en la seva política i cultura de centre formant part del seu projecte educatiu de centre (PEC).
Contemplen en els seus projecte educatiu mesures universals, adicionals i intensives per a l'escolarització d'alumnes amb importants necessitats educatives especials derivades d'una discapacitat auditiva.
Aquests alumnes reben el suport de mestres d'audició i llenguatge designats pels propis centres.
L'alumnat sord estarà integrat en un grup ordinari de referència amb el que compartirà el màxim d'activitats que sigui possible.
Els suports intensius a l'audició i llenguatge són suports professionals que contribueixen a l'escolarització dels alumnes amb discapacitat auditiva severa i pregona que requereixen un equipament singular i una especialització professional en centres ordinaris.
Els centres poden disposar de mestres d'audició i llenguatge per a l'atenció dels alumnes que presentin dificultats de comunicació, de parla o de llenguatge relacionades amb retards del desenvolupament o amb dificultats cognitives s'ha d'atribuir prioritàriament al mestre o mestra que disposi de formació d'especialista en audició i llenguatge Per a la presa de decisions sobre les actuacions que calgui dur a terme amb cada alumne, l'escola pot disposar de l'assessorament dels professionals dels serveis educatius i, si escau, del CREDA de l'àrea territorial.
El Departament d'Ensenyament ofereix el servei d'interpretació en llengua de signes catalana (ILSC) a l'alumnat amb sordesa que està escolaritzat a Catalunya en l'etapa postobligatòria no universitària, en la modalitat bilingüe (llengua oral i llengua de signes catalana), per tal de facilitar-li l'accés al currículum.
El suport d'un intèrpret en llengua de signes catalana dins de l'aula permet que l'alumne sord pugui tenir accés lingüístic als continguts curriculars, així com que se li faciliti la traducció de les preguntes o comentaris mitjançant la traducció simultània (llengua oralLSC).
El servei dels ILSC complementa el suport que els CREDA, juntament amb els centres educatius, proporcionen a l'alumnat amb sordesa, adaptant-se a les necessitats educatives de l'educació postobligatòria i a les competències de l'alumnat en aquestes edats.
L'ILSC forma part del conjunt de mesures i suports d'atenció a la diversitat que els centres poden oferir per facilitar l'accés al currículum als alumnes amb sordesa.
L'alumnat amb discapacitat auditiva pot requerir el suport tècnics per a millorar l'accessibilitat del llenguatge oral com audiòfons, implants coclears, aparells de freqüència modulada (FM) entre d'altres.
La funció principal de l'audioprotesista és la de valorar les capacitats auditives per tal de potenciar-les, en la mesura del possible, les capacitats auditives de la persona amb pèrdua auditiva mitjançant l'adaptació de pròtesis auditives i la utilització, si s'escau, d'altres ajuts electroacústics.
També li correspon informar de l'ús i manteniment d'aquests ajuts, així com del pronòstic audioprotètic, és a dir, dels beneficis que n'obtindrà amb la seva utilització i de les dificultats que poden persistir.
Portal de centres: Orientacions sobre el servei d'interpretació en llengua de signes catalana (ILSC) als alumnes amb sordesa que estan escolaritzats a Catalunya en l'etapa postobligatòria no universitària, en la modalitat bilingüe (llengua oral i llengua de signes catalana), per tal de facilitar el seu accés al currículum.
Guia per a famílies d'infants amb sordesa o sordceguesa
Estratègies TAC per a la inclusió de l'alumnat amb discapacitat auditiva
Estratègies per a la inclusió de l'alumnat amb discapacitat auditiva